બીજી તરફ ભાજપ અને કોંગ્રેસનાં સૂપડાં સાફ થઈ ગયા છે. જોકે, ભાજપ તો સમ ખાવા પૂરતી ત્રણ બેઠકો માંડ માંડ જીતવામાં સફળ રહ્યો હતો. જ્યારે ૧૯૯૮થી ૧૫ વર્ષ સુધી દિલ્હીમાં શાસન કરી ચૂકેલી કોંગ્રેસનો તો રાજધાનીના મતદારોએ સાવ એકડો જ કાઢી નાખ્યો છે. મતદારો દ્વારા ચૂંટણીમાં કેજરીવાલના જયજયકાર વચ્ચે 'આપ'એ ચૂંટણી પરિણામોને મોદીના અહંકારની હાર સમાન ગણાવ્યા છે. કેન્દ્રમાં મોદીના નેતૃત્વમાં ભાજપ સરકાર સત્તારૃઢ થયા બાદ શાસક પક્ષે આદરેલા વાયદાઓના વેપારના ૯ મહિનાના નિરાશાજનક માહોલ વચ્ચે દિલ્હીના મતદારોએ કેજરીવાલરૃપી વિકાસપુત્રને જન્મ આપ્યો છે.